CYF CAJE CYM/Wales/2023/0039

CYMERADWYWYD 20/12/2023







# TEITL Y SWYDD Uwch Oruchwyliwr Cynhyrchu (Fferyllol)

# BAND Band 6

|  |  |  |
| --- | --- | --- |
| Crynodeb o’r Swydd | | |
| * Bydd deiliad y swydd yn rheoli’r Goruchwyliwr a’r Gweithredwyr Cynhyrchu o ddydd i ddydd wrth weithgynhyrchu cynhyrchion meddyginiaethol parod, gan sicrhau bod yr uned yn bodloni gofynion Arferion Gweithgynhyrchu Da (GMP), Arferion Clinigol Da (GCP) ac Arferion Dosbarthu Da (GDP), Rheoli Iechyd a Diogelwch yn y Gwaith, Rheoliadau Rheoli Sylweddau Peryglus i Iechyd (COSHH) a Rheoliadau Ymbelydredd Ïoneiddio (Cysylltiad Meddygol) (IR(ME)R), Rheoliadau Meddyginiaethau i'w Defnyddio gan Bobl ac unrhyw ofynion statudol perthnasol eraill. * Bydd yn monitro proses, cynnyrch a pherfformiad yr holl offer yn yr ystafell lân, gan gynnal ymchwiliadau i asesu ansawdd, effeithiolrwydd a darbodusrwydd gwasanaethau aseptig, a chynllunio a gweithredu unrhyw newidiadau i'r gwasanaeth o ganlyniad, * Bydd yn cyfrannu at gynnal a chadw'r System Ansawdd Fferyllol, yn benodol o ran staff a monitro halogiad amgylcheddol, a bydd yn gyffredinol gyfrifol am ddiogelwch a thrin yr holl ddeunyddiau crai a chynhyrchion, gan gynnwys cyffuriau a deunyddiau peryglus, yn ddiogel yn ystod y broses gynhyrchu. | | |
| Yn gyfrifol i’r canlynol: | | |
| Yn adrodd i’r: | Yn atebol i’r: | Yn atebol yn broffesiynol i’r: |
| Cyfrifoldebau a Dyletswyddau | | |
| Mae'r Uwch Oruchwyliwr Cynhyrchu yn cydlynu'r holl agweddau fferyllol ar weithgynhyrchu meddyginiaethau a baratowyd yn aseptig, gan ddarparu gwasanaethau technegol clinigol o dan Drwydded “Arbennig” Gwneuthurwr yr Asiantaeth Rheoleiddio Meddyginiaethau a Chynhyrchion Gofal Iechyd (MHRA) i sicrhau y darperir gwasanaeth amserol, o ansawdd uchel sy’n canolbwyntio ar gleifion ledled Cymru.  **Rheoli Cynhyrchu** Goruchwylio'r dyletswyddau a gyflawnir gan y Goruchwyliwr Cynhyrchu a'r Gweithredwyr Cynhyrchu sy'n cymryd rhan mewn gweithgynhyrchu cynhyrchion meddyginiaethol, yn unol â rheoliadau perthnasol a gofynion statudol (fel uchod), a gweithdrefnau adrannol,  Blaenoriaethu a chynllunio'r amserlen gynhyrchu gyffredinol, paratoi data llwyth gwaith, a threfnu rotâu ar gyfer Goruchwylwyr a Gweithredwyr Cynhyrchu,  Bod yn swyddog rhyddhau meddyginiaethau,  Sicrhau bod yr holl ddeunyddiau fferyllol yn cael eu pecynnu a'u cludo i safleoedd eraill, gan flaenoriaethu fel y bo'n briodol i sicrhau eu bod yn cael eu derbyn mewn modd amserol,  Cymryd rhan mewn gweithgynhyrchu amrywiaeth o gynhyrchion meddyginiaethol - cydosod cyffuriau ar gyfer gweithgynhyrchu aseptig  **Adnoddau Dynol a Hyfforddiant** Bod yn gyfrifol am reoli'r Goruchwylwyr Cynhyrchu o ddydd i ddydd,  Cydlynu profion dilysu gweithredwr rheolaidd ar gyfer y tîm cynhyrchu i sicrhau bod sgiliau gweithgynhyrchu yn cael eu cynnal i lefel foddhaol,  Er mwyn sicrhau bod cynhyrchion yn cael eu cymysgu'n gywir heb unrhyw risg i'r gweithredwr,  Goruchwylio a darparu hyfforddiant datblygiad technegol a phroffesiynol cymeradwy i staff, rhai dan hyfforddiant a myfyrwyr lle bo’n briodol ac mewn ymateb i newidiadau i weithdrefnau a phrosesau,  Ysgrifennu, adolygu a gweithredu gweithdrefnau gweithredu safonol adrannol, a chynhyrchu data i gefnogi datblygiad achosion busnes i sicrhau datblygiadau gwasanaeth parhaus o fewn Gwasanaethau Technegol Fferylliaeth.  **Cyfathrebu** Dehongli a chyfleu ystod o wybodaeth dechnegol gymhleth, ar lafar ac yn ysgrifenedig, o systemau cymorth, offer hynod dechnegol a phrosesau gweithgynhyrchu, gan gynnwys gwybodaeth glinigol am ddefnydd arbenigol o gynhyrchion, y brys wrth weithgynhyrchu eitemau, patrymau defnydd a thueddiadau, a chadw stoc, i'r Uwch Oruchwyliwr Cynhyrchu,  Gweithio gyda chydweithwyr ar draws proffesiynau gofal iechyd eraill i ddeall eu gofynion o ran gwasanaethau aseptig a dadansoddi a dehongli archebion ar gyfer cynhyrchu fferyllol mewn gwasanaethau aseptig.  **Ansawdd a Gwella** Cyfrannu at gynnal a chadw'r System Ansawdd Fferyllol trwy ysgrifennu ac adolygu dogfennau electronig, gwyriadau a digwyddiadau ansawdd cynnyrch, a'u huwchgyfeirio i'r Ymarferydd Sicrwydd Ansawdd,  Sicrhau bod y gwaith o fonitro staff a halogiad amgylcheddol yn cael ei wneud a'i gofnodi Gall hyn gynnwys monitro cemegol, microbaidd neu ymbelydredd,  Cyflawni dadheintio ar ôl unrhyw ollyngiad damweiniol, hysbysu’r Rheolwr Cynhyrchu am unrhyw ddigwyddiadau arwyddocaol, a chynnal cofnodion i’w harchwilio gan y Cynghorydd Diogelu rhag Ymbelydredd, fel y bo’n briodol,  Cynllunio a chydlynu gweithgareddau i gefnogi'r Prif Gynllun Dilysu,  Cynnal rhaglen hunan-arolygu Gwasanaethau Aseptig  Cyfrannu'n weithredol at ymchwil ymarfer, archwilio, gwella gwasanaeth a threialon clinigol a gynhelir o fewn y gwasanaeth.  **Adnoddau Ariannol a Ffisegol** Goruchwylio archebu a derbyn yr holl ddeunyddiau crai a nwyddau traul gan ddefnyddio systemau caffael, i sicrhau lefelau stoc digonol,  Sicrhau bod cofnodion prisio/costio ac anfonebu yn gyfredol ac yn gywir gan ddefnyddio systemau cyfrifiadurol y fferyllfa,  Bod yn gyfrifol am ddiogelwch a thrin cyffuriau rheoledig a deunyddiau peryglus cost uchel a/neu risg uchel yn ddiogel e.e. deunyddiau ymbelydrol, wrth gynhyrchu,  Monitro proses, cynnyrch a pherfformiad yr holl offer yn yr ystafell lân a hysbysu'r Goruchwyliwr Cynhyrchu Arweiniol am unrhyw broblemau neu ddigwyddiadau anarferol. | | |
| MANYLEB Y PERSON | | |
| Cymwysterau a Gwybodaeth | | |
| BTEC Gwyddorau Fferyllol gydag NVQ Lefel 3 mewn Gwasanaethau Fferyllol neu Egwyddorion Prosesu Fferyllol Aseptig (Lefel 3),  NEU gymhwyster gwyddonol cyfatebol ar lefel gradd,  Gwirio Achrededig Cyn ac Yn ystod y Broses (neu’n gallu ei gyflawni).  Cymhwyster rheoli neu achrediad, neu brofiad cyfatebol  Cofrestriad proffesiynol priodol.  **Dymunol**  Cymhwyster hyfforddi neu achrediad, neu brofiad cyfatebol | | |
| Profiad | | |
| Profiad o weithio mewn Uned Gweithgynhyrchu Trwyddedig MHRA neu amgylchedd cynhyrchu tebyg.  **Dymunol**  Profiad ehangach o ddiwydiant fferyllol gan gynnwys caffael, storfeydd a dosbarthu. | | |
| Sgiliau a Phriodoleddau | | |
| Sgiliau cyfrifiadurol i gynnwys prosesu geiriau a mewnbynnu data h.y. taenlenni a chronfeydd data.  Sgiliau rhifedd da gan gynnwys cyfrifiadau, canrannau, degol, ffracsiynau.  Deheurwydd llaw i drin pigiadau neu baratoi cynhyrchion fferyllol, a chydsymud llaw a llygad da.  Sgiliau trefnu cryf  Mae Sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu | | |
| Arall | | |
| Dull agos atoch a phroffesiynol.  Yn gallu peidio â chynhyrfu mewn amgylchedd prysur.  Ymrwymiad i ddatblygiad proffesiynol parhaus. | | |